Samuti tuleb erilist tähelepanu pöörda lausele: "Dies ganze Werk ist nur anjetzo unter 12 getreuen Patrioten in deliberation gezogen worden". Kes nende kaheteistkümne hulka kuuluvad, pole meil kuigi raske ära arvata. Kindlasti kuulusid nende hulka parun  L. Gr. Budberg ja teised temataolised mehed. Sama kirja P. S.-is rõhutatakse vajadust kõik selle taga salajana hoida, et asi ei saaks enneaegselt avalikuks. Samuti avaldatakse soovi, et kirjad ära põletataks, ja toonitatakse, et enam kirju ning konverentse oodata ei tule, et mitte kogu lugu avalikuks ei tuleks või vähemalt selleks, et kahtlustusi ei tekiks.